
Narva Linnavalitsuse  15.05.2013 korralduse nr 443-k

 „Põhieelarve vahendite kasutamise lubamine” muutmine
1. ASJAOLUD JA MENETLUSE KÄIK
Narva Linnavolikogu 21.03.2013 määruse nr 8 „Narva linna 2013. aasta eelarve muutmine” lisa 3 punkti 4.27 „Puškini tn ja Peetri platsi vahelise skvääri rekonstrueerimine” alusel on eelarves ette nähtud vahendid  summas 585 888 eurot laenude arvel. 

Narva Linnavalitsuse 24.04.2013 korraldusega nr 360-k kinnitati riigihanke „Aleksander Puškini tänav T1 rekonstrueerimine” avatud hankemenetluse tulemused ning tunnistati võitjaks Lemminkäinen Eesti AS-i pakkumus kogumaksumusega 566 517,59 eurot. Hanke tulemusena kinnitati omanikujärelevalve teenus summas 3 528 eurot ning valmistati ette  liitumisleping OÜ-ga VKG  Elektrivõrgud summas 25 725,00 eurot. Kuna Puškini tn ja Peetri platsi vahelise skvääri rekonstrueerimise üldkulud moodustasid 595 770,59 eurot, ei jätkunud rahalisi vahendeid summas 9 882,59 eurot. Rekonstrueerimistööd on kiire iseloomuga: ehitustööde algus on 08. mai 2013, lõpp - 30.11.2013. 
Eeltoodust tulenevalt võeti vastu Narva Linnavalitsuse 15.05.2013 korraldus nr 443-k „Põhieelarve vahendite kasutamise lubamine”, millega lubati Narva Linnavalitsuse Arhitektuuri- ja Linnaplaneerimise Ametil kasutada põhieelarve vahendeid summas        9 883 eurot "Puškini tn ja Peetri platsi vahelise skvääri rekonstrueerimine" realiseerimiseks. 

Praeguseks on ilmnenud kulude üldsummas arvutusviga, mis seisnes selles, et OÜ VKG  Elektrivõrgud liitumislepingu summa on kajastatud ilma käibemaksuta. Ehk siis lepingu üldsumma peab olema 30 870 eurot, mis koosneb käibemaksuta summast 25 725,00 eurot  ning sellele lisanduvast käibemaksust summas 5 145 eurot.

Seoses ülaltooduga tuleb teha eelnimetatud korralduses parandus põhieelarve kasutamise osas eelarverea „Puškini tn ja Peetri platsi vahelise skvääri rekonstrueerimine” vahendite realiseerimiseks summas 15 028 eurot (9 883 euro asemel).
2. ÕIGUSLIKUD ALUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

3. OTSUS

3.1 Muuta Narva Linnavalitsuse 15.05.2013 korraldus nr 443-k „„Põhieelarve vahendite kasutamise lubamine” järgmiselt:

3.1.1. asendada punktis 1 „Asjaolud ja menetluse käik“ viimases lauses sõnad „9 883 (üheksa tuhat kaheksasada kaheksakümmend kolm) eurot” sõnadega „15 028 (viisteist tuhat kakskümmend kaheksa) eurot”;
3.1.2. asendada punktis 3.1 sõnad „9 883 (üheksa tuhat kaheksasada kaheksakümmend kolm) eurot” sõnadega „15 028 (viisteist tuhat kakskümmend kaheksa) eurot”.
4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

